Вашингтон. Най-старият член на Върховния съд на САЩ, 87-годишната Рут Бейдър Гинсбърг, почина в петък вечерта от рак. Това се казва в разпространено заявление от съдебния орган, предава ТАСС.\n„Съдия Рут Бадер Гинсбърг почина тази вечер, заобиколена от семейството си в дома си във Вашингтон, поради усложнения от рак на панкреаса“, се казва в документа. Гинсбърг беше втората жена в историята на САЩ, която стана съдия на Върховния съд и служи на тази длъжност повече от 27 години. През последните няколко години тя е имала сериозни здравословни проблеми.\nСлед смъртта на съдия на Върховния съд на САЩ този пост, който е пожизнен, трябва да бъде зает веднага. По този начин това отваря възможността за републиканския президент Доналд Тръмп да номинира своя кандидат за поста, което трябва да бъде одобрено от Сената на САЩ. Горната камара на американския законодателен орган сега също се контролира от републиканците.\nСпоред Националното обществено радио, няколко дни преди смъртта си, Гинсбург, която е смятана за идол на либералната и прогресивна общественост, казва на внучката си, че най-много иска да доживее до президентските избори, така че ако умре, друг президент да посочи наследника й на длъжността.\nСледващите общи избори в САЩ ще се проведат на 3 ноември. На тях ще се избира президента и вицепрезидента, всички 435 членове на Камарата на представителите и една трета от Сената на Конгреса на САЩ, губернатори на 13 щати и територии. Съперник на републиканеца Тръмп ще бъде демократът Джо Байдън. Партньори на Тръмп и Байдън в предизборната надпревара, тоест претенденти за поста вицепрезидент на САЩ, са Майкъл Пенс и Камала Харис.\nВашингтон. Регистрираните гласоподаватели в САЩ класираха икономиката като най-важната тема на предстоящите президентски избори в страната на 3 ноември, пише Washington Examiner, като се позовава на данни от Gallup.Почти девет от 10 регистрирани гласоподаватели смятат позициите на кандидатите за президент в икономиката за „изключително“ (44%) или „много“ (45%) важни за техния...\n4 Октомври 2020 | 17:50\nThe Washington Times: Джо Байдън се готви за офанзива на Тръмп на първия дебат между тях във вторник\nВашингтон. Очаква се Джо Байдън да трябва да се сблъска със сериозна офанзива във вторник, когато се изкачи на сцената за първия дебат с президента Доналд Тръмп, а начинът, по който кандидатът за държавен глава на Демократическата партия ще реагира, може да оформи контурите на надпреварата през заключителните седмици на кампанията в САЩ, пише Washington Times. Многоочакваното 90-минутно събитие ще бъде решаващ момент за предразположения към гафове бивш вицепрезидент, който е сочен за фаворит в повечето анкети по-малко от 40 дни преди изборния ден. „Ще трябва да докаже на всички видове нормални, безпартийни, средностатистически избиратели, че е физически способен да върши работата и че може да обработва информацията в движение“, каза Роб Стийл, член на Републиканския национален комитет в Мичиган, решаващ щат на бойното поле. „Със сигурност като лекар, надявам се, че те ще гледат отблизо, защото има много червени лампички“. Байдън вече е набрал сериозна инерция в надпреварата, отбелязва изданието. Анкети показват, че той води на Тръмп на национално ниво и в ключовите спорни щати, където избирателите се доверяват повече на президента по отношение на икономиката, но поставят под съмнение неговото отношение към пандемията от COVID-19. В началото на тази година, със силна икономика зад себе си, Тръмп предположи, че изобщо може да не участва в дебати. Но след като през март удари пандемията COVID-19, която остави 22 милиона души без работа и причини смъртта на повече от 200 хиляди американци, президентът напразно лобира за повече от три дебата. Стремежът към повече дебати подчертава как Тръмп, риалити звезда и майстор шоумен, смята, че има предимство на сцената. И действително, екипът на Байдън е нащрек. Призраците на изненадващата победа на Тръмп през 2016 г. и широко разпространените опасения относно годността на Байдън за работата навеждат на мисълта, че президентските амбиции на 77-годишният бивш вицепрезидент може да се изпарят за една вечер, ако той се провали на дебата. Тръмп вече даде ясни знаци, че ще даде яростна битка на Байдън. Първият му дебат с Хилари Клинтън през 2016 г. постави рекорд с гледаемост от 84 милиона и Тръмп получи много повече споменавания в социалните медии, отколкото неговият демократичен опонент. Бившият кмет на Ню Йорк Руди Джулиани и бившият губернатор на Ню Джърси Крис Кристи, и двамата бивши прокурори, помагат на Тръмп да се подготви, като се редуват в ролята на Джо Байдън. „Всеки от тях е около пет пъти по-умен от Сънливия Джо“, каза президентът. Прессекретарят на Белия дом Кейли МакЕнани също присъства на сесиите за подготовка на дебата, но президентът каза, че не е отделил много време за репетиции. „Управлявам държава. Нямам този лукс“, каза Тръмп пред журналистите. Той смята, че някои кандидати правят грешката да се подготвят прекалено много за дебатите. „Понякога това може да ви дойде вповече“. По думите на Тръмп, той смята ежедневните си сесии с журналистите за добра подготовка. „Това, което правя, е подготовка за дебатите всеки ден“, заяви той пред журналистите в неделя. „Постоянно получавам въпроси от вас. Получавах много въпроси от вас през последните няколко години, а Байдън – не“. Поставянето под въпрос на ловкостта на мозъка на Байдън стана една от любимите теми на президента, отбелязва Washington Times. Тръмп призова да се проведат тестове за наркотици преди дебата, след като спекулира, че Байдън е взел лекарство, повишаващо ефективността, преди дебат срещу сенатор Бърни Сандърс по време на демократичните първични избори, въпреки че няма доказателства в подкрепа на тази теория. „Независимо дали е или не, няма значение, но бих искал да направя тест и той също може да вземе тест“, каза президентът. Заместник мениджърът на кампанията на Байдън Кейт Бедингфийлд стреля в отговор. „Ако президентът смята, че най-добрият тест е този на урината, той може да го направи“. „Не можем да очакваме друго от Доналд Тръмп, който изпика шанса да защити живота на 200 хиляди американци, когато не изготви план за спиране на Covid-19“. Тръмп прие, че това е отказ от тест за наркотици. „Джо Байдън току-що обяви, че няма да се съгласи на тест за наркотици. Боже, чудя се защо?“ – написа той в „Туитър“. Междувременно Байдън призова избирателите да не се разсейват от „мошеничествата“ на Тръмп и остана в Делауеър със съветниците си, за да се подготви за директния сблъсък. Когато двамата кандидати се срещнат в 21 часа EST (4 часа българско), те няма да се ръкуват – заради коронавируса. Последните два дебата ще се състоят на 15 и 22 октомври. В навечерието на дебата Байдън показа увереност в способността си да бъде достоен съперник на Тръмп. Кампанията му разглежда дебата като шанс да подчертае лошия отговор на Тръмп на пандемията от COVID-19 и да предупреди, че твърдоглавият републиканец е опорочил репутацията на нацията. Той ще обвини Тръмп, че се опитва да отнеме покритието на здравните грижи за милиони американци, като подкрепи усилията за премахване на Obamacare. „Хората знаят, че президентът е лъжец“, каза Байдън в скорошно интервю пред MSNBC. „Той не знае как да обсъжда фактите, защото не е толкова умен“. Байдън има 7% преднина в усреднените анкети на Real Clear Politics и води в проучванията в ключовите щати Мичиган, Пенсилвания и Уисконсин, както и преди него Хилари Клинтън, която обаче се оказа губеща във всички тези места, а в резултат и загуби президентството. Байдън е бил под светлината на прожекторите и в миналото. Неговите представяния във вицепрезидентските дебати срещу Сара Пейлин и Пол Райън през 2008 и 2012 година бяха приети добре. Осем години по-късно криволичещата кампания на Байдън е в ярък контраст с твърдия подход на Тръмп. Това даде повод на президента за подигравки от типа „Сънливия Джо“, „Криещия се Джо“ и „Уикенд при Бърни“, пише изданието. Неконвенционалният характер на кандидатурата му подхранва въпросите дали Байдън е загубил бързата си реакция и подхранва дълбоко вкорененият страх сред демократите, че партията се насочва към повторение на събитията отпреди четири години. 49-годишният Нейт Кайфър се надява, че греши, но каза, че състезанието „изглежда зловещо подобно на това, когато Хилари загуби“ през 2016 г. „Всички анкети казват Байдън, но чуйте, аз живея в северната част на Мичиган. Живея в много десен селски район и тези хора гласуват. Всеки един от тях“, каза г-н Кайфър. „Мисля, че отново подценяват Средна Америка“. С повдигане на рамене и поглед на разочарование, той каза, че господин Байдън е „куц“. Поддръжниците на г-н Тръмп казват, че г-н Байдън ще бъде разкрит на дебатите. „Демократическата партия избра някой, който очевидно не е годен да бъде на каквато и да е длъжност“, каза Бил Бакстър, 47-годишен механик. „Мисля, че Тръмп ще атакува Байдън.“ Съпругата му Лорийн, която работи в банка, каза, че г-н Байдън „очевидно“ проявява симптоми на ранна деменция и прогнозира, че демократът определено ще има затруднения да се справи без аутокю. „Ако го нападнат и се развълнува, ще си изпусне нервите и някой ще бъде наречен лъжливо куче“, каза тя. Превод и редакция: Иван Христов\n29 Септември 2020 | 16:59 | Агенция "Фокус"\nРИА Новости: Доналд Тръмп обвини Джо Байдън, че е отказал да се подложи на тест за наркотици преди дебата във вторник\nВашингтон. Американският президент Доналд Тръмп заяви, че неговият опонент Джо Байдън е отказал да се подложи на тест за наркотици преди дебата във вторник, предава РИА Новости. "Джо Байдън току-що обяви, че няма да се съгласи на тест за наркотици. Ха, чудя се защо", написа в „Туитър“ президентът. Тръмп не уточни откъде е взел тази информация. Засега няма такива изявления на Байдън в „Туитър“, съобщения от журналистическия пул, който го придружава, нито в емисиите на основните информационни агенции. Тръмп настоява и Байдън, и самият той да се подложат на тест за наркотици преди или след дебата. Той обяснява това с факта, че „мнозина казват“, че Байдън приема някои лекарства, които помагат за проясняване на съзнанието и активиране на мисловните процеси. Кой точно казва това, Тръмп не уточнява. Преди ден, отговаряйки на този въпрос, той предложи самите журналисти да потърсят отговора в интернет. Първият телевизионен дебат между двамата претенденти ще се състои на 29 септември. В продължение на час и половина на кандидатите ще бъдат задавани въпроси по шест избрани теми, с интервал от 15 минути. Темите включват назначаването на съдия във Върховния съд, вълненията в американските градове, борбата с коронавируса, сигурността на изборите и икономиката. Превод и редакция: Юлиян Марков\n28 Септември 2020 | 18:22 | Агенция "Фокус"\nВашингтон. Президентът Доналд Тръмп планира да номинира консервативния федерален съдия от апелативния съд Ейми Кони Барет за Върховния съд, съобщиха два източника в петък, докато той се готви за разгорещена борба за потвърждение на Сената с демократите пет и половина седмици преди изборите в САЩ, предава Reuters Aко бъде потвърдено от Сената, който се контролира от републиканците, Барет ще замени съдия Рут Гинсбърг, либерална икона, която почина на 87-годишна възраст на 18 септември. Барет е любимка на религиозните консерватори, ключова електорална база на Тръмп, и той е поискал от Сената да я потвърди преди изборите на 3 ноември, след които е възможна промяна в мнозинството в Сената. 48-годишната Барет беше назначена от Тръмп в Апелативния съд в Чикаго през 2017 г. Ако бъде потвърдена за пожизнения пост, тя ще стане петата жена, която някога е служила във Върховния съд, като същевременно ще разшири консервативното си мнозинство до непробиваемото 6:3. Превод и редакция: Юлиян Марков\nТАСС: В Белия дом заявиха, че Тръмп ще приеме резултатите от „свободни и справедливи“ избори в САЩ\nВашингтон. Американският президент Доналд Тръмп възнамерява да признае резултатите от "свободни и честни" редовни президентски избори в САЩ, които предстоят през ноември. Това заяви на редовен брифинг за журналисти прессекретарят на Белия дом Кейли Макенани, цитирана от TACC "Президентът ще приеме резултатите от свободни и честни избори," каза тя. Макенани беше помоленa да коментира думите на Тръмп, който в сряда се отказа от директен отговор на въпроса дали е готов да осигури мирно предаване на властта, ако загуби изборите през ноември. Ръководителят на американската администрация изрази увереност, че ще ги спечели. Превод и редакция: Юлиян Марков\n24 Септември 2020 | 20:48 | Агенция "Фокус"\nNew York Post: Сенатски доклад свърза Хънтър Байдън с „проституция и трафик на хора“\nВашингтон. Според доклад изготвен от републиканците в Сената, публикуван в сряда, за сина на Джо Байдън - Хънтър Байдън се твърди, че е превел „хиляди долари“ на хора, които изглежда са замесени в секс индустрията, пише американският таблоид New York Post В доклада, позовавайки се на неуточнени източници, се казва, че Байдън „е изпращал средства на чужденци и нерезиденти в САЩ – най-често жени от Русия и Украйна - и те от своя страна са прехвърляли пари, получени от Хънтър Байдън на лица в Русия и Украйна ". „Според констатациите някои от тези транзакции са свързани с „мрежа от проституция и трафик на хора“ в Източна Европа. Тези твърдения се съдържат в бележка под линия в част от доклада, описваща подробно вероятните „престъпни деяния и заплахи за изнудване“, в които са замесени Хънтър Байдън и други членове на семейство Байдън. Докладът съдържа и връзки към „многобройни публикации, които се занимават с вероятното участие на Хънтър Байдън в секс индустрията“. „Документите, налични в Комисията, не потвърждават пряко, но също така не опровергават отделни информации“, подчертава докладът на Сената. „Те обаче потвърждават, че Хънтър Байдън е изпратил хиляди долари на лица, които 1) са участвали в сделки, свързани с възможен трафик на хора; 2) имал връзки с развлекателната индустрия за възрастни; или 3) може да са свързани с проституцията. " Миналата година New York Post в ексклузивна статия разказва за жена, която се опита да докаже бащинството на Хънтър Байдън чрез съд в Арканзас. Жената е бивша стриптизьорка и е работела в клуб във Вашингтон, който той често е посещававал по времето, когато излизаше с вдовицата на брат си, бившия главен прокурор на Делауеър Бо Байдън. През изминалия януари окръжният съдия Холи Майер постанови, че Хънтър Байдън е „биологичен и законен“ баща на дете, родено от Лунден Алексис Робъртс през август 2018 г. Данните от ДНК теста показват, че „с почти научна точност“ може да се каже, че Байдън е бащата на това дете. Байдън има още три дъщери от първия си брак, които са на 20 или над 20 години. Нито адвокатът на Хънтър Байдън, нито предизборният екип на баща му отговориха на искане за коментар, въпреки че говорителят на Джо Байдън преди това беше повдигнал обвинение срещу републиканеца от Уисконсин Рон Джонсън, председател на Комисията по вътрешната сигурност и правителствените въпроси на Сената (служителите на неговия офис помогнаха за подготовката на това доклад) в опит да „отклони“ общественото внимание от „катастрофално неуспешните“ действия на президента Тръмп в борбата срещу пандемията от коронавируса. Превод и редакция: Юлиян Марков\nЛуисвил. Двама полицаи в американския Луисвил получиха огнестрелни рани в хода на избухнали в града протести, пише The Hill. Това се случи само няколко часа, след като голямото жури в Кентъки повдигна обвинение само срещу един офицер, замесен в убийството на чернокожото момиче Бреона Тейлър през март тази година. Освен това тези обвинения не са пряко свързани със смъртта ѝ. Не са повдигнати обвинения срещу други двама полицаи, замесени в инцидента през март, тоест никой от тримата служители на реда не е съден за убийството на Тейлър, обяснява вестникът. Ръководителят на полицията в Луисвил Робърт Шрудер в сряда вечерта, разговаряйки с репортери, потвърди стрелбата срещу полицията. По думите му и двете жертви в момента се лекуват в близката болница, а заподозреният в това престъпление е задържан. „Единият е в съзнание и в стабилно състояние. Опериран е вторият полицай, който също е в стабилно състояние. Заподозреният е в нашия арест“, добави Шрудер. Президентът на САЩ Доналд Тръмп също коментира инцидента в Луисвил, като написа в профила си в „Туитър“, че се моли за ранени полицаи. Превод и редакция: Иван Христов\nВашингтон. Доналд Тръмп отказа да се ангажира с мирен преход на властта, ако загуби президентските избори в САЩ през ноември, информира London Evening Standard. Американският лидер от няколко месеца води кампания срещу гласуването по пощата на вота, като се изказва критично за тази практика. Според Тръмп, масовото гласуване по пощата ще доведе до големи фалшификации. „Ще трябва да видим какво ще стане“, каза гТръмп пред репортери в сряда в отговор на въпрос дали ще се ангажира с мирно прехвърляне на властта. „Знаете, че се оплаквам много от гласуването по пощата, това е катастрофа“, отбеляза той. В сряда държавният глава предложи щатите да отхвърлят непровереното гласуване по пощата и тогава няма да има притеснения за измами или мирни предавания на властта. Той каза: „Ще бъде много мирно – всъщност, няма да има прехвърляне., Ще има продължение. Бюлетините по пощата не могат да се контролират, знаете това, и знаете кой го знае по-добре от всички други. Демократите го знаят най-добре“. Тръмп също отказа да се ангажира да приеме резултатите по време на интервю през юли и направи подобни коментари преди изборите през 2016 г. Кампанията на Джо Байдън отговори в сряда, както направи след коментарите на Тръмп през юли, като каза: „Американският народ ще реши тези избори. А правителството на Съединените щати е напълно способно да изведе нарушителите от Белия дом“. Превод и редакция: Иван Христов\nВашингтон. Президентът на Русия Владимир Путин и неговите най-приближени съветници "изглежда водят" руска операция за чуждестранно влияние с цел намеса в президентските избори през 2020 г. срещу бившия вицепрезидент Джо Байдън и в която известен украински депутат е замесен заедно с личния адвокат на президента Доналд Тръмп Рудолф Джулиани. До този извод е стигнало ЦРУ в резултат на свръхсекретен анализ на разузнавателната информация, както съобщават двама източници, запознали се с текста на доклада, цитирани от The Washington Post. На 31 август ЦРУ публикува анализ на усилията на Русия за намеса в изборите, които трябва да се проведат през ноември, в своя силно класифициран доклад на ЦРУ Worldwide Intelligence Review, посочват източниците. Анализаторите от ЦРУ направиха своето заключение, със съдействието на Агенцията за национална сигурност и ФБР, въз основа на няколко десетки информациi, събранi от открити, декласифицирани и класифицирани разузнавателни източници. В заключение са представени резултатите от подробния анализ на ЦРУ за дейността на украинския депутат Андрей Деркач, който разпространява дискредитираща информация за Байдън в САЩ чрез лобисти, в Конгреса, в медиите и чрез контакти с близки до президента лица. Според източниците първият ред на документа гласи следното: „Ние вярваме, че президентът Владимир Путин и повечето висши руски служители са наясно и, по всяка вероятност, ръководят руски операции за влияние, целящи дискредитиране на бившия вицепрезидент на САЩ, подкрепа на президента на САЩ и подклаждане разногласия в обществото преди изборите в САЩ през ноември ". Службата на директора на Националното разузнаване и Министерството на финансите идентифицират Деркач като руски агент, но не е публично съобщено, че ЦРУ, НСА и ФБР смятат, че Путин може лично да ръководи кампанията. Деркач отрича да е работил от името на Москва. В доклада на ЦРУ се описват подробно действията на Деркач и се казва, че като част от дейността си той разпространява своята информация против Байдън чрез лобисти, членове на Конгреса и американските медии. Въпреки че тази дейност включва комуникация и взаимодействие на Деркач с „известно“ лице, свързано с предизборния щаб на Тръмп, това лице не е посочено в заключението. Името на Джулиани, който от няколко месеца открито взаимодейства с Деркач, не е посочено в доклада. ЦРУ, АНС и ФБР отказаха коментар, но нито една от трите агенции не отрече подробностите на доклада. По тяхно искане не бяха публикувани подробности за разузнавателните данни, използвани за извършване на аналитичната оценка, за да се защитят източниците и методите за събиране на разузнавателни данни. Белият дом също отказа коментар. На 10 септември, след искания от депутатите от Демократическата партия, Министерството на финансите включи Деркач в санкционния списък, заявявайки, че повече от 10 години той е „активен руски агент и поддържа тесни връзки с руските специални служби“. На 10 септември министърът на финансите Стивън Мнучин заяви, че „Деркач и други руски агенти използват манипулация и измама, за да се опитат да повлияят на изборите в САЩ и другаде по света“. Министерството на финансите заяви, че Деркач "е провел прикрита кампания за влияние, за да създава и разпространява фалшиви и необосновани информации за американски служители преди президентските избори през 2020 г.", като пуска редактирани аудиозаписи и друга непотвърдена информация, която западни медии разпространяват. На 7 август Службата на директора на Националното разузнаване публикува изявление от директора на Националния център за контраразузнаване и сигурност Уилям Еванина. Изявлението идентифицира Деркач като част от руска кампания за „дискредитиране“ на Байдън, като „разпространява твърдения за корупция (включително чрез изтекли телефонни обаждания до пресата), за да компрометира кандидатурата на бившия вицепрезидент Байдън и Демократическата партия“. Миналата седмица директорът на ФБР Кристофър Рай свидетелства на заседание на комисията по национална глобална сигурност, като се позова на изявлението на Еванина, без да назовава Деркач по име. Рай каза, че ФБР наблюдава "много активните" действия на Русия за "посяване на разделение и раздори и вярва, че разузнавателната общност направи това заключение публично главно, за да дискредитира вицепрезидента Байдън". Тръмп отговори на Рей, като заяви, че се притеснява, че директорът на ФБР не говори за намесата на Китай. Службата на директора на националното разузнаване също съобщи, че Китай и Иран се опитват да се намесят в политическия процес на САЩ. Тръмп също улеснява разпространението на информация, компрометираща Байдън, която Деркач разпространява. На 18 август Тръмп повторно публикува материали, публикувани от потребител в „Туитър“ (който след това беше забранен). Това е фрагмент от аудиозапис, за който се твърди, че е направен през 2016 г., който Деркач направи публично достояние тази година и в който Байдън разговаря с тогавашния президент на Украйна Петро Порошенко. В аудиозаписите, публикувани от Деркач, Байдън може да бъде чут да свързва гаранции за заем на Украйна с оставката на тогавашния украински главен прокурор Виктор Шокин, който беше обвинен в корупция. Джулиани, който се срещна с Деркач в Киев през декември и в Ню Йорк миналата година, казва, че записите показват, че Байдън се опитва да защити сина си Хънтър, който по това време беше в борда на директорите на украинската газова компания „Бурисма“. В публикуваните аудиозаписи на телефонни разговори такава връзка не се проследява. Джулиани призна, че Деркач му е предоставил материали, когато Джулиани се е опитал да намери доказателства за незаконните действия на баща и син Байдън. Той също така призна твърдението, че украинското правителство се е намесило в президентските избори през 2016 г., действайки на страната на демократите, по-специално чрез предоставяне на материали, доказващи корупция, в които е замесен вторият ръководител на кампанията на Тръмп през 2016 г. Пол Манафорт. По-късно Манафорт бе осъден за данъчни и банкови измами, свързани с работата му в Украйна. Деркач публикува някои от тези материали на публичен уебсайт, който той създаде. През юли в интервю за Politico Деркач заяви, че е предал пакети с материали на няколко сенатори и служители на Белия дом. Според него той е уведомил сенаторите Рон Джонсън, републиканец от Уисконсин, Чарлз Е. Грасли, републиканец от Айова и Линдзи Греъм, републиканец от Южна Каролина за тези материали. Джонсън, Грасли и Греъм отричат да са получавали информация от Деркач. Републиканецът от Калифорния Девин Нунес отказа да каже дали е получил такава. През юли представители на ръководството на Демократическата партия пишат на Рей с искане за брифинг, тъй като се опасяват, че членовете на Конгреса ще бъдат използвани за прикриване на източници на невярна информация и даването им на официален статут като част от чуждестранно вмешателство. Републиканският сенатор Рон Джонсън започна разследване срещу Байдън и „Бурисма“, резултатите от което може да бъдат публикувани тази седмица. Преди няколко месеца Държавният департамент предостави на Джонсън повече от 16 000 страници информация за разследването му, като той занесе тези документи в Конгреса, след като конгресменът демократ Елиът Енгел, председател на Комисията по външни работи на Камарата на представителите, изпрати искане за тези документи. След среща през декември с Деркач в разгара на процедурата за импийчмънт на Тръмп, Джулиани написа в „Туитър“, че помощта на САЩ за Украйна може да бъде „сериозно възпрепятствана“, ако украинското правителство не отговори на опасенията му относно корупцията. Обвиненията на Джулиани и Деркач срещу Байдън бяха широко отразени от One America News, която изпрати кореспондент в Киев с Джулиани. През февруари Джулиани интервюира Деркач в YouTube, където Деркач твърди, че помощта на САЩ за Украйна е пропиляна. Въпреки факта, че Деркач е бивш член на проруската партия и е учил във Висшето училище на Дзержински на КГБ в Москва, Джулиани последователно оправдава отношенията си с Деркач. След като Министерството на финансите обяви, че Деркач е в санкционния списък, Джулиани заяви пред The New York Times, че "няма причина да смята, че Деркач е руски агент", но също добави: "Откъде, по дяволите, да знам?" В разговор Енгел каза, че не е изненадан, че някои членове на разузнавателната общност са стигнали до заключението, че Путин отново се опитва директно да помогне на Тръмп в предизборната кампания. Но той призова администрацията да направи констатациите публично достояние. „Това най-вече причинява проблеми "Идеята е, че администрацията очевидно прави всичко възможно, за да скрие фактите от Конгреса и американския народ", каза той. "Президентът изглежда се опитва да превърне цялата изпълнителна власт в лост на кампанията си за преизбиране за втори мандат, като прекалено политизира външната политика и разузнаването." Превод и редакция: Юлиян Марков\nВашингтон. Държавният глава на САЩ Доналд Тръмп потвърди, че ще обяви своята номинация за вакантното място във Върховния съд в събота, предава AFP. „Ще обявя номинирания за Върховния съд в събота, в Белия дом!", увери Тръмп. Демократите, водени от кандидата за президент Джо Байдън, настояха републиканците да отложат избирането на наследник на Рут Бадер Гинсбърг до изборите на 3 ноември. Републиканците обаче отказаха да се съобразят с искането им. юПревод и редакция: Иван Христов\nАнкара. Турция призова обратно своя сондажен кораб „Оруч Рейс“, за да подкрепи усилията на Германия и генералния секретар на НАТО Йенс Столтенберг за улесняване на диалога с Гърция. Докато Анкара и Атина продължават да обменят изявления, напрежението в Източното Средиземноморие ще бъде обсъдено на Специалния европейски съвет на 24-25 септември. Междувременно САЩ се насочват към исторически президентски избори. До гласуването на 3 ноември остават само шест седмици и избирателите са обсипани със сензационни твърдения и война на думи. От забележките на президента на САЩ Доналд Тръмп относно маските и предаването на COVID-19 до думите му за паднали войници и твърдения за сексуален тормоз, всичко се разисква яростно, пише турското проправителствено издание Sabah в материал, представен без редакторска намеса. Въпреки че социолозите твърдят, че Джо Байдън, неговият демократичен претендент, е напред дори в спорните щати, Тръмп изглежда наваксва. Икономическото възстановяване след коронавируса, създаването на нови работни места, реакцията на насилствения обрат на протестите на Black Lives Matter и отдалечаването на латиноамериканците от Байдън играят в полза на Тръмп. Освен това експертите са съгласни, че Тръмп вероятно ще се представи по-добре от Байдън в телевизионните дебати. И все пак Америка става свидетел на много оспорвана надпревара – освен това все още не е сигурно, че двете страни биха приели резултатите от изборите. За да се оцени нивото на глобален интерес към изборите в САЩ, би бил достатъчен един бърз поглед върху докладите на американското разузнаване за намесата на Русия в надпреварата от името на Тръмп, докато Китай се бори за Байдън. Този вид разгорещена размяна на чужди намеси ще повлияе на изборите. Изглежда, че американците преобладаващо вярват, че САЩ ще се превърнат в различна държава, ако Тръмп бъде преизбран. Във втория си мандат, казват експерти, Тръмп вероятно ще пристъпи към действия във връзка с неодобрението си към трансатлантическия алианс, международните организации и норми – и ще засили политиката си „Америка на първо място“. В същото време президентът на САЩ може допълнително да отслаби истаблишмънта, за да прекрои страната, по-очевидно, с вълна от бял национализъм. Почти със сигурност ще има повече несигурност в света, тъй като конкуренцията на Вашингтон с Китай подклажда глобалните сътресения. Ако бъде избран, Байдън се очаква да укрепи трансатлантическия алианс, да бъде по-заинтересован от балансирането на Русия, да съживи ядрената сделка с Иран и да се справи по-меко с американското съперничество с Китай. Очевидно демократичният претендент, който би трябвало да се справи и с вътрешните въпроси, няма да може да възстанови либералния международен ред и борбата на великите сили ще продължи да бушува. Който и да спечели следващите президентски избори в САЩ, това може да има големи последици и за Близкия изток. Ако бъде преизбран, на Тръмп може да се разчита да продължи оттеглянето на САЩ, да постави Израел на първо място и да продължи да нормализира отношенията на държавите от Персийския залив с Тел Авив. В момента Тръмп е зает да прави шоу в Белия дом с арабските лидери, подписващи споразумения за нормализация с Израел. Слуховете говорят, че Оман, Кувейт, Мароко и Саудитска Арабия скоро ще последват стъпките на Обединените арабски емирства (ОАЕ) и Бахрейн. Едва ли би било изненадващо, ако Вашингтон вземе на борда Катар, обещавайки някакъв вид нормализация с другите държави от Персийския залив. В същото време администрацията на Тръмп може да накара африканските, латиноамериканските и азиатските държави да преместят посолствата си в Ерусалим - както направи с балканските държави Сърбия и Косово. След като изгради предизборната си кампания (и възможността да спечели Нобеловата награда за мир) около нормализирането с Израел, Тръмп вече налага голяма трансформация в Близкия изток. Ако обаче бъде избран, Байдън няма да отмениполитиката на САЩ за пропагандиране на интересите на Израел. Демократът обаче е по-вероятно да се дистанцира от някои държави от Персийския залив и да нормализира отношенията с Иран - което може да доведе до някои промени. Въпреки че е малко вероятно Тръмп да поиска САЩ да играят активна роля в Източното Средиземноморие, Байдън вероятно ще работи с Гърция и кипърските гърци, за да ограничи Турция. След като обеща да подкрепи опозиционните лидери на Турция в опит да свали президента Реджеп Тайип Ердоган, демократичният претендент очевидно ще изпита известно напрежение с Анкара непосредствено след изборите. Наблюдателите също така очакват Байдън да засили ангажимента на Вашингтон със сирийския клон на терористичната организация ПКК - ОНС, за да развали отношенията на Турция с Русия и да говори често за предполагаемия арменски геноцид. Нещо повече, големият брой анти-турски фигури в екипа на Байдън може да има негативни последствия върху двустранните отношения. За да компенсира това въздействие, личната дипломация между Ердоган и Байдън винаги би представлявала възможности. Турция става все по-виден играч в новия геополитически етап в Ирак, Сирия, Източното Средиземноморие и Либия. Отчуждаването на Турция не би послужило на интересите нито на САЩ, нито на Европейския съюз. От известно време страната е достатъчно мощна, за да управлява своите припокриващи се и противоречащи си интереси със САЩ, Русия, Китай и ЕС. Превод и редакция: Иван Христов\nВашингтон. Президентът Доналд Тръмп заяви в понеделник, че ще предложи заместник на покойната Рут Бадер Гинсбург във Върховния съд в края на тази седмица и настоя Сенатът да гласува преди предстоящите избори, предава AFP. „Ще го обявя или в петък, или в събота и тогава работата ще започне, но се надяваме, че няма да е много работа“, каза Тръмп пред Fox News. Той каза, че иска да изчака, докато панихидата приключи. Тръмп очаквано отхвърли аргументите на Демократическата партия, че Сенатът - контролиран от неговата Републиканска партия - трябва да изчака да гласува номинирания до след президентските избори на 3 ноември, когато те евентуално може да имат шанс да заменят известната с либералните и феминистките си възгледи Гинсбърг със свой човек. „Окончателното гласуване трябва да се направи преди изборите. Имаме достатъчно време за това“, каза Тръмп. Превод и редакция: Иван Христов\nВашингтон. Американският президент Доналд Тръмп призова сенаторите от Републиканската партия да подкрепят предстоящата му номинация за Върховния съд "незабавно" след смъртта на съдия Рут Гинзбърг, предава AFP Тръмп написа в „Туитър“, че „най-важното“ решение, което републиканците трябва да вземат, е „подборът на съдиите от Върховния съд на САЩ“. „Ние имаме това задължение, без забавяне!“ - добави той. Непосредствено преди изборите, на които Тръмп изостава от съперник си Джо Байдън, свободната длъжност предлага на републиканците шанс да си осигурят консервативно мнозинство в съда за десетилетия напред. Демократите поискаха отлагане на номинацията за след изборите - трудна битка, като се има предвид контрола, който републиканците имат в Сената, който трябва да одобри кандидата на президента. През август Тръмп заяви, че няма да се притеснява да назове нов кандидат за Върховния съд съвсем малко преди изборите, а миналата седмица представи 20 имена на възможни кандидати, всички дълбоко консервативни. Превод и редакция: Юлиян Марков\nВашингтон. Смъртта на съдията от Върховния съд Рут Гинсбърг оказа огромен нов натиск върху двамата кандидати в президентска надпревара, вече засенчена от глобална пандемия и лятото на граждански вълнения, повдигайки перспективата за оспорвана битка за потвърждение на нейния заместник в Сената, едновременно с плеяда от нажежени до бяло проблеми - от абортите и правата на гейовете до религиозната свобода и опазването на околната среда, които са на преден план в националната политика, пише американският вестник The New York Times Върховният съд може бързо да се превърне в нов фокус за кандидатите в предизборната надпревара, която и досега протича, сякаш двете партии обитават различни вселени. Джо Байдън-младши, кандидатът от Демократическата партия, натрупа солидна преднина пред президента Тръмп, като се съсредоточи върху справянето на президента с пандемията, докато Тръмп се опита да акцентира върху мрачните и до голяма степен фиктивни прогнози за предстоящо въстание на крайно-левите радикали. Президентът сигнализира още преди смъртта на съдия Гинсбърг в петък, че възнамерява да вкара съдебна политика във финалната права от кампанията за 2020 г. Той публикува нов списък с потенциални номинирани по-рано този месец, за да мотивира консервативните избиратели, които са деморализирани през годината на политически премеждия. Никак обаче не е сигурно, че дясната му коалиция ще бъде по-мотивирана от битка за потвърждение, отколкото алиансът на либералите и умерените, подкрепящи г-н Байдън. Бившият вицепрезидент натрупа преднина пред Тръмп с подкрепа от жени, цветнокожи, умерени и бели с висше образование - групи, които по-скоро ще бъдат разтревожени, отколкото привлечени от възможността за съд, който се накланя силно надясно. Въпреки че е доста по-напред от Тръмп в анкетите, Байдън се бори да достигне до прогресивните избиратели и младите хора, които черпят вдъхновение от различен вид от всеобхватната борба за социална политика и граждански права. В знак на необикновения залог на съдебната борба бившият президент Барак Обама излезе с изявление в петък вечерта, призовавайки републиканските депутати да не запълват мястото на съдия Гинсбърг. Намеквайки твърденията на републиканците през 2016 г., че не бива да му бъде позволено да замества съдия от Върховния съд в избирателна година, Обама каза, че е „основен принцип на закона“ дори такива „измислени“ стандарти да се прилагат последователно. „Върховенството на закона, легитимността на нашите съдилища, фундаменталното функциониране на нашата демокрация зависят от този основен принцип“, каза Обама. „Тъй като вече предстоят избори, републиканските сенатори сега са призовани да прилагат този стандарт.“ „Избирателите трябва да изберат президента, а президентът трябва да избере кандидатурата за съдия, която да бъде разгледана от Сената“, каза Байдън пред репортери, посочвайки предишната реторика на републиканците в този смисъл и повтори, „Това е позицията, която Сенатът на Съединените щати трябва да заеме днес." Превод и редакция: Юлиян Марков\nЛондон. Представители на американския президент Доналд Тръмп са предложили на основателя на Wikileaks Джулиан Асанж помилване, ако той се съгласи да разкаже от къде е получил имейлите от ръководството на американската Демократическа партия, доказващи изборните им машинации, откраднати след хакване на пощенските сървъри на партията по време на президентските избори в САЩ през 2016 г., пише британският The Independent. Според вестника адвокатът на Асанж Дженифър Робинсън е казала това на процеса по екстрадицията на активиста, който тече в Лондон. Според Робинсън предложението за помилване в замяна на информация от Асандж от името на американския лидер е направено от бившия републикански конгресмен Дейна Рохрабакър, както и от Чарлз Джонсън, служил по това време в предизборния щаб на Тръмп. Според адвоката тя лично е присъствала на тази среща. „Предложението, което беше изразено от конгресмена Рохрабакър, беше г-н Асанж да посочи източника на публикациите за изборите през 2016 г. в замяна на помилване под една или друга форма“, цитира Робинсън The Independent. Както припомня колумнистът на британското издание, в момента Асанж се опитва да избегне екстрадицията в САЩ, където е обвинен в публикуването на класифицирани документи през 2010 и 2011 г. Друг адвокат на Асанж заяви по-рано тази година, че Тръмп предлага да се помисли за помилване на основателя на Wikileaks, в случай че той официално отрече участието на Русия в „изтичането“ на документи от Демократическата партия, отбелязва Independent. Тогава самият Тръмп отрече подобни изявления. „Президентът едва ли познава Дейна Рохрабакър, освен че си спомня, че е бивш конгресмен. Той никога не е обсъждал този въпрос с него или почти всеки друг - каза в този момент говорител на Тръмп. - Това е чиста измислица и абсолютна лъжа. Най-вероятно имаме работа с поредната партенка и тотална лъжа от националния комитет на Демократическата партия“. Превод и редакция: Иван Христов\nВашингтон. В разгара на дебата за дискриминацията в САЩ президентът на страната Доналд Тръмп обяви създаването на комисия за насърчаване на патриотичното образование, отбелязва германският национален ежедневник Die Zeit. В речта си по повод 233-та годишнина от подписването на Конституцията на САЩ Тръмп омаловажи историческите последици от робството в Америка и определи мерките срещу системния расизъм като „разделящи“ обществото. Радикалните демократи, медиите и други се опитаха да индоктринират децата в училище и да убедят родителите им, че трябва да се срамуват от своята „белота", заяви Тръмп от Националния архив във Вашингтон. Органът за патриотично образование, сформиран с президентски указ, трябва да промени това. „Нашата младеж ще бъде научена да обича Америка с цялото си сърце и душа“, увери Тръмп. Комисията ще призовава, наред с други неща, учителите да преподават за „чудото на американската история". Смята се, че този ход е отговор на проекта на вестник „Ню Йорк Таймс“ за 400-та годишнина от началото на робството в САЩ. Инициативата цели да представи с примери социалния принос на чернокожите американци. Новият орган на Тръмп е насочен и към родителите на американски гимназисти. „В продължение на много години радикалите бъркат американското мълчание със слабост. Но те грешат. Няма сила, по-мощна от любовта на родителите към децата им - и патриотичните майки и татковци ще изискват децата им да не се хранят повече с омразни лъжи за тази страна. Американските родители вече няма да приемат индоктринация в нашите училища, потискането на традиционните вярвания, култура и ценности в публичните пространства“, категоричен бе американският президент. Културата на отмяна означава бойкот на хора, групи или съдържание, които са обвинени в дискриминация или расизъм, обясни Тръмп. Наблюдателите оцениха речта на Тръмп като опит да спечели повече точки от белия си електорат. Критиците го обвиняват, че подклажда разцеплението в американското общество. Превод и редакция: Иван Христов.\nПомощникът на Тръмп Майкъл Капуто: Запасете се с оръжия, след изборите ще бъде горещо\nВашингтон. Помощникът на американския президент Доналд Тръмп по здравните въпроси Майкъл Капуто обвини професионалните учени в заговор срещу държавния глава и призова неговите привърженици да се въоръжат преди изборите през ноември, тъй като главният съперник на Тръмп Джо Байдън няма да признае поражението си, пише The New York Times. Капуто е помощник по връзките с обществеността на ръководителя на Министерството на здравеопазването и социалните услуги на САЩ. В скорошно видео, публикувано във „Фейсбук“, служителят обвини Центровете за контрол и превенция на заболяванията (CDC), че крият „отряд за съпротива“, предназначен да дискредитира Тръмп, дори ако подобна опозиция води до увеличаване на броя на жертвите от Covid-19. Според Капуто служителите на CDC „свалят анцузите си, само за да се срещат в кафенета“, където планират „атаки срещу Доналд Тръмп“. „Сред учените, работещи за нашето правителство, има и такива, които не искат Америка да се възстанови, докато Джо Байдън не стане президент“, каза служителят. „Тежък грях е да се оставят хора да умрат, за да се смени президентът“. Той добави, че всички замесени в този заговор „ще отидат в ада“. Капуто също предупреди поддръжниците на Тръмп да се подготвят за въоръжено въстание. Той прогнозира, че сегашният президент ще спечели, но кандидатът на демократите Джо Байдън ще откаже да признае резултатите от изборите за валидни. „Когато на инаугурацията си Доналд Тръмп откаже да си тръгне, ще започне стрелбата“, предупреди Капуто. „Ако имате оръжие, купувайте патрони, дами и господа, защото след това ще е трудно да се сдобиете“. Той заяви още, че „из цялата страна се обучават бойни отряди“, за да дадат въоръжен отпор на втория мандат на Тръмп. „Разбирате, че ще им се наложи да ме убият и, за съжаление, си мисля, че всичко отива точно към това“, предположи чиновникът. До известна степен коментарите на Капуто бяха просто разширени версии на собствените изявления на президента. И двамата наричат правителствените учени и здравните служители „нелоялни“, поставят под въпрос справедливия резултат от предстоящите избори и намекват, че левите групировки са влезли в конспирация да провокират насилие в САЩ. Но атаките на Капуто бяха по-ясно изразени и дойдоха от едно от длъжностните лица, най-отговорни за справянето със ситуацията околос коронавируса. Той координира съобщенията в отдела, който има 80 хиляди служители и е в центъра на борбата срещу пандемията, а също така контролира Администрацията по храните и лекарствата, CDC и Националните здравни институти, отбелязва The New York Times. В допълнение, коментарите на Капуто във „Фейсбук“ бяха още един знак за дълбоката антипатия на администрацията и подозрението към нейните собствени научни експерти. Администрацията все повече настоява учените да провеждат благоприятна за Тръмп политика, посочва вестникът. Според мнението на The New York Times, Капуто, въпреки изявленията си, е малко вероятно да загуби позицията си. Нещо повече, преди това самият Тръмп отново започна да отрича научни данни. Когато американският президент посети Калифорния, за да изрази солидарност с опустошения от пожара Запад на страната, той оспори теорията за изменението на климата. „Ще стане по-студено“, заяви президентът. „Ще видите. Всъщност, не мисля, че науката знае за това“. Превод и редакция: Иван Христов\n15 Септември 2020 | 17:57 | Агенция "Фокус"\nДоналд Тръмп за Fox News: Русия би предпочела Байдън за президент на САЩ\nВашингтон. Русия би предпочела да види демократа Джо Байдън като президент на САЩ. Това заяви настоящият държавен глава на страната Доналд Тръмп за телевизионния канал FOX News. „Русия вероятно иска Байдън. Защото никой не беше по-строг с Русия от мен. Никой. С газопровода („Северен поток 2“), по военната линия", подчерта Тръмп. Изборите за държавен глава на САЩ ще се проведат на 3 ноември. Настоящият президент Доналд Тръмп ще се кандидатира за втори мандат и ще се бори срещу 77-годишния кандидат на Демократическата партия Джо Байдън. Превод и редакция: Иван Христов.\n15 Септември 2020 | 17:20 | Агенция "Фокус"\nThe Hill: Демократите се притесняват от стратегията на Байдън да „играе само на сигурно“\nВашингтон. Членове на Демократическата партия са сериозно притеснени от стратегията на номинирания за кандидат-президент на САЩ Джо Байдън „да играе само на сигурно“ 50 дни преди края на кампанията за изборите, коментират в редакцията на американското издание The Hill. Докато кампанията на настоящия президент на САЩ Доналд Тръмп достига до милиони избиратели чрез лични посещения от врата на врата и провеждането на големи митинги, екипът на Байдън разчита на дигитална организация и телефонна връзка. Няколко ветерани от президентските кампании на Барак Обама и Хилари Клинтън изразиха загриженост пред Каролайн Грей, помощник в кампанията на Байдън и съосновател на демократичната цифрова компания Civis Analytics. Те настояват за повишаване на активността на екипа на Байдън в последната права от предизборната надпревара. Ако Байдън загуби изборите, анализаторите ще погледнат назад към полевите операции на кампанията му по същия начин, по който се отнесоха към решението на Хилари Клинтън да не посети Уисконсин през 2016 г.„Ако Байдън загуби, това ще бъде неговото отсъствие от Уисконсин“, определено като ключово за провала й на изборите през 2016 г., коментират анализатори. Байдън провежда кампанията си с оглед кризата с коронавируса и препоръките на учените, критикувайки Тръмп за пандемията. Кампанията му се отклони от личните контакти, след като удари пандемията, като същевременно насърчи избирателите да изпращат бюлетините по пощата. Тези, които искат Байдън да прави по-традиционни кампании, разбират аргумента, те просто се притесняват, че това ще даде обратен ефект. „От здравна гледна точка въздържането от лични усилия на екипа на кампанията е правилното нещо", увери един от демократите от екипа на Байдън. Той обаче предупреди, че поддържането на контакт с избирателите посредством телефонни обаждания или съобщения е „голям риск“. Някои демократи обаче отхвърлят критиките, като твърдят, че пренебрегването на препоръката за използването на маски и социалното дистанциране от страна на Тръмп в крайна сметка ще навредят на кампанията му. Кампанията на Байдън е инвестирала 100 милиона долара в предизборната надпревара, в която са включени 2500 служители. Твърди се, че те са провели 2,6 милиона разговора с избиратели само от август насам и че през последния месец 183 000 доброволци са посещавали виртуални събития, за организирането на които са използвани последно поколение инструменти. „В наши дни, когато мерилото на отделния човек за глупости вече е много високо, да чукаш на вратата на непознат в условията на пандемия, за да се опиташ да проведеш смислен разговор, е пълна лудост“, каза Майкъл Хале, участник в президентските кампании на Обама и Клинтън. Превод и редакция: Иван Христов.\n15 Септември 2020 | 16:52 | Агенция "Фокус"\nТАСС: Доналд Тръмп е заявил, че е доволен, че негов съперник на изборите ше бъде Джо Байдън\nВашингтон. Американският президент Доналд Тръмп изрази задоволство, че бившият вицепрезидент на САЩ Джоузеф Байдън е станал кандидат на демократите за предстоящите президентски избори, а не сенаторът от Върмонт Бърни Сандърс, който се оттегли от изборите на 8 април. Тръмп каза това в интервю за Fox News, цитиран от TACC. "Той спечели правото да се кандидатира за президент на Демократическата партия само защото сенаторът от Масачузетс Елизабет Уорън по това време не беше извън състезанието. Ако тя беше спряла кампанията, Бърни Сандърс щеше да спечели всички щати по резултати на супер вторника "(3 март, когато първичните избори се проведоха в 14 щата и една отвъдморска територия - бележка ТАСС). И ние като опонент щяхме да имаме Бърни, а не Байдън. Но аз съм доволен от това как всичко беше решено." посочи Тръмп. След "супер вторника", резултатите от който позволиха на Байдън да се върне в предизборната надпревара, Тръмп отбеляза, че Уорън е дърпала гласове от Сандърс, което му е попречило да се съсредоточи върху борбата с Байдън. Сенаторът от Масачузетс се оттегли от надпреварата на 5 март. Стопанинът на Белия дом в интервюто за Fox News подчерта, че не изпитва вълнение в навечерието на първия телевизионен дебат с опонента му, който е насрочен за 29 септември в Кливланд (Охайо). Според него Байдън понякога казва несъгласувани неща по време на дебата. "Мисля, че става въпрос за лекарства, чух за това", каза Тръмп. "В противен случай не знам как да обясня факта, че дори не може да завърши изречението, което започва." Тръмп многократно е заявявал, че поради старостта си кандидатът на Демократическата партия вече „не помни какво е правил вчера“ и няма да може да се справи напълно със задълженията на президент. Според американския лидер, ако спечели изборите, Байдън ще бъде контролиран от обкръжението му, включително Камала Харис, която стана кандидат на демократите за вицепрезидент на САЩ. Превод и редакция: Юлиян Марков\n13 Септември 2020 | 10:27 | Агенция "Фокус"\nThe Hill: Доналд Тръмп каза, че ще потуши безредици в нощта на изборите „много бързо“\nВашингтон. Президентът Тръмп заяви в четвъртък, че "много бързо" ще потуши безредиците в изборната нощ, ако демократите организират протести срещу потенциалната му победа, предполагайки, че ще го направи, като използва закон, който му позволява да разположи армията вътре в страната, пише американският вестник The Hill „Ще ги спрем много бързо, ако го направят. Имаме правото да го направим, имаме силата да направим това, ако искаме “, каза Тръмп пред водещата на Fox News Джанин Пиро, попитан как ще спре потенциалните размирици в изборната нощ, ако спечели. „Вижте, това се нарича въстание. Ние просто изпращаме (армията) и го правим, много лесно. Искам да кажа, че е много лесно. Предпочитам да не го правя, защото няма причина за това, но ако трябва, ще го направим за минути “, продължи Тръмп. Изглежда, че Тръмп се позовава на Закона за въстанието, закон от 1807 г., който упълномощава главнокомандващия да разположи американски войски вътре в страната, за да прилага федералните или щатските закони при определени обстоятелства. Законът е използван в редки и екстремни случаи в историята на САЩ, а Тръмп срещна остра реакция, когато предложи да използва разпоредбата по-рано тази година, за да потуши протестите след убийството на Джордж Флойд. По време на предизборен митинг в Манчестър, щата Ню Хемпшир, в края на август, Тръмп нарече протестиращите, които обградиха Белия дом по време на Националната конференция на Републиканската партия „главорези“ и заяви, че обмисля да приложи този закон и да потуши протестите в различни градове. Тръмп многократно критикува щатски и местни управници в Портланд, Орегон и Ню Йорк, че не са направили достатъчно, за да спрат протестите, които са станали насилствени. Впоследствие прессекретарят на Белия дом Кейли Макенани каза пред журналисти, че Тръмп не иска да използва Закона за въстанието, но иска „да помогне на тези градове, където може“. Президентът по-рано тази година заплаши да намали федералното финансиране на „беззаконни“ градове, включително Портланд, Сиатъл, Ню Йорк и столицата Вашингтон. Превод и редакция: Юлиян Марков\n11 Септември 2020 | 20:50 | Агенция "Фокус"\nБелият Дом: Русия се опитва да сее раздор и хаос в САЩ\nВашингтон. Съветът за национална сигурност (СНС) на САЩ при Белия Дом излезе с изявление, според което Русия прави опити да „сее раздор и хаос“ в страната. Съответната версия е изложена в съобщение, публикувано на страницата на СНС в „Туитър“, предава ТАСС. „Русия се опитва да сее раздор и хаос в Америка и други демократични общества. Днес администрацията използва [своите правомощия] в рамките на президентския указ 13848 и включи в санкционните списъци четири лица, свързани с Руската федерация, за опит да повлияят на изборния процес в САЩ“, се казва в текста. СНС коментира и изявлението на американската корпорация Microsoft, която по-рано обяви, че хакери от Русия, Иран и Китай са участвали в кибератаки срещу хора и организации, свързани с предстоящите президентски избори. „Microsoft потвърди предупрежденията от администрацията за чужди опити за намеса в американските избори“, считат във ведомството. В следващите две публикации Съветът за национална сигурност също заяви, че „Китай продължава да полага усилия да влияе на американските официални лица“. „Китай редовно използва американските медии за пропагандни цели“, заяви СНС. Освен това, според Белия дом, Иран „продължава да разпространява дезинформация в интернет, за да повлияе на изборите и да популяризира теми, които предизвикват разделение в обществото“. В четвъртък американските власти включиха в санкционния списък руските граждани Антон Андреев, Дария Асланова и Артем Лифшиц, както и независимия депутат от Върховната Рада на Украйна Андрий Деркач, който преди това публикува записи на разговори между бившия вицепрезидент на САЩ Джо Байдън и бившия президент на Украйна Петро Порошенко. Според Вашингтон хората от черния списък „са се опитали да повлияят на изборния процес в САЩ“. Превод и редакция: Иван Христов\n11 Септември 2020 | 08:07 | Агенция "Фокус"\nНю Йорк. The Създава се впечатление, че САЩ се рушат. И не става въпрос само за токсичната избирателна кампания, националната криза, предизвикана от расовите разногласия, не само за безработицата и глада, започнали в страната на възможностите, и не само за пандемията, която всеки месец убива десетки хиляди хора, пише американското списание The New Yorker в материал, представен без редакторска намеса. Пукнатините във фундамента на нашата нация стават все по-дълбоки и, може би, прекалено много, за да бъдат отстранени по някакъв начин в обозримо бъдеще - или изобщо. Идеите и образите на Америка са изправени пред екзистенциални предизвикателства - понякога добре обосновани, понякога не - които сега идват не само от радикали. Днес яростта е обхванала много американци. Ситуацията може да се влоши допълнително след президентските избори и да продължи да се влошава през следващите четири години, независимо кой спечели. Нашите политически и културни различия пораждат все повече и повече съмнения относно стабилността на страната ни, която отдавна се смята за символ на надежда, изключение и модел за останалия свят. Учени, политолози и историци дори започнаха да говорят, че опитите за обединяване на различни държави, несъвместими култури, етнически групи и религии винаги са били илюзия. „Идеята, че Америка има общо минало, вкоренено в колониалния период, е мит“, каза ми Колин Уудард, автор на „Съюз: Борбата за изковаване на историята на националността на САЩ“. Съществуват много различни Америки, всяка от които има своя собствена история на произход и набор от ценности и много от тях са просто несъвместими. Това вече доведе до Гражданската война в миналото и може да се окаже потенциално експлозивна сила в бъдеще“. Днешната криза е отражение на историята на Съединените щати. Оказва се, че през това време се е променило много малко. Някога у нас са се установили представители на различни култури: пуританите в Нова Англия, холандците в Ню Йорк, шотландците и ирландците преобладават в района на Апалачите, а английските робовладелци от Барбадос и Западна Индия се установяват в южните щати. Удард отбелязва, че те често се карат помежду си: „Те по никакъв начин не се смятат за представители на нововъзникващата разнообразна американска нация“. По думите на Удард, Съединените щати са „историческа случайност“, до голяма степен поради факта, че различните култури са изправени пред обща външна заплаха от Великобритания. Те създадоха континенталната армия, за да организират революцията и континенталния конгрес, на който присъстваха делегати от 13 колонии. Почти 250 години по-късно страната, която е нараснала шест пъти за това време, твърди, че е „котел“, претопил „американска“ култура и политическа система, която обещава на всички „живот, свобода и стремеж към щастие“. Твърде често обаче това обещание остава неизпълнено. Изминаха повече от сто години, но културното разделение и пукнатини все още остават дълбоки. 330 милиона души могат да се наричат американци, но отговорите им на въпроса какво означава това - и какви права и отговорности предполага това - варират значително. „Американското обещание“ остава неизпълнено за много чернокожи, евреи, испанци, азиатски американци, безброй имигранти и дори някои бели. Престъпленията от омраза - актове на насилие над хора или собственост въз основа на раса, религия, физически характеристики, сексуална ориентация, етническа принадлежност или полова идентичност - стават сериозен проблем. През август група от членове на Камарата на представителите предупреди, че „с увеличаване на нестабилността наблюдаваме увеличаване на престъпленията от омраза“. Когато Атина и Спарта воюват помежду си през V век пр. н. е., гръцкият генерал и историк Тукидид казва: „Гърците престанаха да се разбират помежду си, макар да говореха на един и същ език“. През XXI век същото се случва и сред американците. Нашият политически дебат се превърна „в гражданска война, която просто се води по различни начини - ние се държим така, сякаш вече не искаме да бъдем граждани на една държава“, както Ричард Крейтнер пише в новата си книга Break It Up: Secession , Разделение и тайната история на несъвършения съюз на Америка“. В различни моменти от американската история оцеляването на съюза е резултат не толкова на ура-патриотизъм и политическа воля, колкото на съвпадение. „На практика на всяка стъпка това изискваше морално осъдителни обещания, които просто пренасяха проблемите напред“. Опитът да осмислим нашето несправедливо минало породи нови въпроси - и нови разногласия - относно бъдещето. Миналата седмица във Вашингтон работна група, организирана от кмета Мюриел Баузър, препоръча в своя доклад, кметът да поиска от федералното правителство да „премахне, премести или контекстуализира“ паметника на Вашингтон, паметника на Джеферсън и статуите на Бенджамин Франклин и Христофор Колумб. Освен това тази група състави списък от личности, чиито имена не трябва да се дават на обществени съоръжениуя, като в това число са президентите Джеймс Монро, Андрю Джаксън и Удроу Уилсън, изобретателят Александър Греъм Бел и Франсис Скот Кий, който е написал националния химн. Изправен пред вълна от критики, в петък, 4 септември, Баузър заяви, че докладът на експертите е бил интерпретиран погрешно и че градските власти няма да пипат паметниците и мемориалите. Но въпросът остава - и не само защото живеем в ерата на движението Black Lives Matter (Животът на чернокожите има значение) - каква е Америка днес? И доколко тя се различава от дълбоко несъвършеното си минало? Винаги е имало двусмислие в отговорите на въпроса какви трябва да станат САЩ, казва Уудард. Трябваше ли да се превърнат в съюз на държави (като Европейския съюз, който днес се състои от 27 държави със собствени правителства), или конфедерация (като Швейцария с нейните три езика и 26 кантона), или национална държава (като следреволюционна Франция), или дори някакво образувание, съществуващо въз основа на договор, предназначен да предотвратява вътрешнощатски конфликти? След Войната за независимост „ситуативното решение“ е било да се отпразнува обща победа над британците и фундаменталните разногласия така и остават неразрешени. Днес Америка продължава да бъде разкъсвана от противоречия относно естеството на социалния договор, начина, по който децата се обучават, правото да носят оръжие, защитата на своите огромни територии, езерата и въздуха и отношенията между щатите и федералното правителство. Миналата седмица американският президент Доналд Тръмп заплаши да откаже федерално финансиране на четири големи града - Ню Йорк, Вашингтон, Сиатъл и Портланд, заради действията на „анархисти“ по време на протестите. „Моята администрация няма да позволи федералните средства, получени от данъкоплатците, да бъдат изразходвани за финансиране на градове, които си позволяват да се превърнат в зони на беззаконие“, се казва в писмото на президента. Това беше едно от редицата решения на Тръмп, които допълнително разединиха нацията - въпреки че тенденцията не се задава от Тръмп. От 1830-те години насам Съединените щати са преминали през цикли на кризи, които са застрашавали целостта им. Идеята за революционна република, отдадена на принципа на равенството (по това време това се отнасяше само до бялото население), започва да се руши, когато възникват регионални разделения и когато първото поколение революционери умира. Щатите и териториите многократно са се опитвали да постигнат независимост - например, Върмонт официално се присъединява към Съюза през 1791 г., след като съществува 14 години като независима държава. Държавата Маскоги - многонационална република, в която живеят индианци, избягали роби и бели заселници от Талахаси - съществува от 1799 до 1803 година. През 1810 г. малка група заселници превземат испанска крепост в Батън Руж и обявяват създаването на независимата република Западна Флорида със столица Сейнт Франсисвил, Луизиана. Те избраха своя президент, написаха конституция и създадоха свое собствено знаме (бяла звезда на син фон). Но това движение изчезна, след като президентът Монро анексира тези територии. Имаше и други подобни примери - Република Фредония в Тексас, Република Калифорния и Република Индиан-стрийм в Нова Англия. Най-големият разрив, разбира се, се случва през 60-те години на XIX век, когато единадесет щати - Тексас, Арканзас, Луизиана, Тенеси, Мисисипи, Алабама, Джорджия, Флорида, Южна Каролина, Северна Калифорния и Вирджиния - се оттеглят от Съюза и образуват Конфедерацията. Сериозните разделения отново заплашват да провокират разпадането на нацията през 30-те и след това през 60-те години. „Дали сега не се случва същото?“ – коментира историкът от Йейлския университет Дейвид Блайт. Днес в Америка има много арогантни сепаратистки движения. Опитвайки се да копират Брекзит - решението на Великобритания да напусне Европейския съюз - те се обявяват за Текзит (отделяне от Тексас от САЩ), Калекзит (отделяне от Калифорния) и Върекзит (отделяне от Върмонт). През 2017 г. анкета показа, че повече от 20% от жителите на Върмонт смятат, че щатът трябва да помисли за „мирно отделяне от Съединените щати и превръщането в независима република, каквато е била от 1777 до 1791 г.“ Тексаското националистическо движение, за което се твърди, че има стотици хиляди членове, изисква референдум за отделяне на щата. Освен това сега се чуват и по-странни предложения - например предложение за създаване на Каскадия, прогресивна биорепублика, която трябва да включва Северна Калифорния, Орегон, Вашингтон и канадските провинции Британска Колумбия и Албърта. Тази тенденция се подкрепя от членове на двете партии и е трансрегионална. Сепаратистки настроения се появиха дори в двата щата, които последно се присъединиха към Съюза - Аляска и Хавай. Необходимостта от търговия в рамките на континента и заплахите отвън помогнаха на Америка да поддържа единство. Разпръснати групи от цялата страна се събраха, за да се противопоставят на британската агресия през XVIII и XIX век, германската и японската агресия през XX век, Ал-Кайда след нападенията на 11 септември, тоест вече през XXI век. „Определено в нас няма единство“, отбелязва Блайт. „Намираме ли се на прага на сецесия под една или друга форма? Не, поне не във формален смисъл. Но дълбоко в нашето съзнание и в нашите общности вече преживяваме период на бавно прогресираща сецесия“- и не само на ниво идеология и политически убеждения. „Ние сме племена, които имат поне два или повече източника на информация, факти, интерпретации и истории, в които живеем“. Според Блайт днес САЩ са „къща, която не може да реши какво точно я поддържа“. В новата си книга Крейтнер пише, че тъй като политиката необратимо се дискредитира, времето на Америка изтича. Сега вероятността от физическо или политическо разделение е реална, въпреки че поляризацията в Америка няма ясни географски граници. Нито един републикански щат не е напълно републикански и нито едно демократичен щат не е напълно демократичен. „През XXI век виждаме явен ренесанс на идеята за отделяне от Съединените щати - калейдоскоп от сепаратистки движения, вкоренени в минали конфликти и разделения и проявяващи се по нови и потенциално дестабилизиращи начини“, пише Крейтнер. За разлика от миналото, настоящите сепаратистки импулси пламват едновременно на много места. „Новият сепаратизъм, често отхвърлян като несериозна, утопична реликва на Конфедерацията, разкрива същите неразрешими разделения в американския живот като тези, довели до първата гражданска война“, предупредждава авторът. През следващите години привлекателността на идеята за прекратяване на американския експеримент вероятно ще нарасне - дори сред убедените поддръжници на идеята за федерална власт. И както пише Крейтнер, ако Съюзът се разпадне отново, това няма да стане по ясна линия, а „навсякъде наведнъж и едновременно“. В известен смисъл президентските избори, до които остават само осем седмици, могат да донесат известно облекчение - или поне да сложат край на настоящата мъчителна несигурност. Те обаче ще се превърнат само в един от многото фактори, които ще определят бъдещето на страната ни. „Мит ли сме? Е, да, в известен дълбок смисъл. Винаги сме били мит“, каза Блайт. И за да оцелее, Америка трябва да излезе от рамките на мита. Превод и редакция: Иван Христов\n10 Септември 2020 | 12:59 | Агенция "Фокус"\nThe Hill: Рейтингът на Тръмп се вдигна до рекордни нива от началото на лятото\nВашингтон. Рейтингът на популярността на американския президент Доналд Тръмп се е повишил до най-високото си ниво от юни насам. Това показват резултатите от анкета, публикувана във вторник, проведена съвместно от вестник The Hill и Изследователската служба Харис. Проучването показа, че 47% от анкетираните одобряват работата на Тръмп като държавен глава. 53% от анкетираните са на противното мнение. „Последният път, когато рейтингът на Тръмп достигна 47%, беше в анкета, проведена от 8 до 10 юни“, отбелязва The Hill. Според анкета, проведена от 22 до 25 август, 44% от анкетираните са дали положителна оценка за работата на Тръмп. Превод и редакция: Иван Христов\n9 Септември 2020 | 08:11 | Агенция "Фокус"\n„Взгляд“ (Русия): На изборите САЩ избират Китай или Русия за основен противник\nМосква. Ноемврийските президентски избори ще решат за Америка един от главните геополитически въпроси: кой е главният й противник и с чие влияние трябва да се бори на първо място – Русия или Китай. За Пекин залогът в тази игра е значително по-голям, отколкото за Москва: там са сериозно заинтересовани в Белия Дом да отиде Джо Байдън, който обещава да стовари на Кремъл страшни наказания, пише руското издание „Взгляд“ в материал, представен без редакторска намерса В отговор на директен въпрос от журналист коя от страните представлява най-голямата заплаха за САЩ - Русия или Китай, държавният секретар Майк Помпео без колебание изрича: Китайската комунистическа партия. Няма значение дали това е в традициите на политическата коректност или класическия американски антикомунизъм, същността е същата. Според Помпео китайското правителство представлява както военна, така и икономическа заплаха за Америка и най-важното е, че „е проникнало в САЩ по начини, които Русия не притежава“, но президентът Тръмп ще може да победи този октопод. Ден по-рано друг член на екипа на Тръмп, главният прокурор Уилям Бар, също толкова недвусмислено отговори на по-йезуитски въпрос: Кой е най-активен в намесата в американските избори - Москва или Пекин? Той обоснова своя избор в полза на Пекин с разузнавателни данни. Трябва да е ясно, че Бар е не само съюзник на Тръмп, но и държавен служител, следователно той трябва да се изразява внимателно. В противен случай той вероятно щеше да уточни: Пекин се намесва в американската демокрация, за да спечели изборите на демократичния кандидат Джо Байдън. Впрочем, това ще бъде изречено още неведнъж от непосредствения му началник – Тръмп. Той е говорил подобни неща често и е обвинявал директно Байдън в корупционни връзки с китайския елит. Що се отнася до самия Байдън, той вижда основния враг на САЩ другаде на картата на света. Бившият вицепрезидент издаде специално изявление за съдбата на Алексей Навални, обвинявайки Тръмп в „прикриване на престъплението“ и „следователно в съучастие“. След като победи настоящия президент на изборите, Байдън възнамерява да „осигури безопасността на американците“ и „да предаде на правосъдието режима на Путин“. На свой ред медиите, лоялни на демократите, започнаха да въртят един вид конспиративна теория: уж Русия отново се е намесила в предизборната кампания в САЩ, но по много оригинален начин - тя разпространява клевети за здравето на Байдън, с други думи, сплашва американците със старческия му маразъм. Интересното е, че журналистите се позоваха и на материали от разузнаването. На този фон членът на партията на Байдън и лидер на Демократическата партия в Сената Чък Шумър призова за нови санкции срещу руските частни и държавни компании заради „намерението да се намеси в американските избори“. Ако всичко това се обобщи, се оказва, че от гледна точка на екипа на Тръмп основният противник на САЩ е Китай, а от гледна точка на екипа на Байдън - Русия. Съответно Русия се намесва в изборите, опитвайки се да преизбере Тръмп, а Китай, за да може Байдън да се премести в Белия дом. Самата концепция за намеса в изборите вече не се отрича от никой в САЩ. Тази недефинирана и необявена заплаха е вид междупартиен компромис. Разбира се, във всички тези обвинения има много електорална борба и твърде много пропаганда. Но тази пропаганда ясно отразява интересите на всяка от противоположните групи и произтича от обективната реалност. Уви, интересите на два стратегически партньора - Москва и Пекин - се разминаха радикално на изборите за американски президент през ноември. Ако опишем тази ситуация със спортни термини, ние и китайците подкрепяме страстно антагонистични един на друг кандидати, при което китайците са по-запалени привърженици от нас. Вестник „Взгляд“ вече писа, че администрацията на Тръмп има синофобски характер. Както самият президент, така и неговият екип представят Китай като страховита заплаха за икономическото и политическото господство на Америка. Разбира се, те най-вероятно са прави. Тяхната позиция е агресивна и устойчива, дължаща се и на факта, че ключовата група избиратели за Тръмп са „сините якички“, тоест американските работници, които преминават през тежка деиндустриализация и прехвърляне на производството от САЩ към Китай. В резултат връщането на фабрики обратно в Америка е една от основните точки на програмата на Тръмп, за изпълнението на която той отдели много усилия. При Байдън нещата са различни. Когато Барак Обама неочаквано победи фаворита на партийния елит Хилари Клинтън в първичните избори, същиият този елит го посъветвяа настоятелно да вземе Байдън за вицепрезидент. Той отговаряше за външната политика в Сената в продължение на десетилетия, беше опитен международен играч и в това си качество трябваше да компенсира Обама като функционер, който преди това не се интересуваше от външните работи. В резултат на това, именно Байдън от администрацията на Обама беше отговорен за китайското направление, с което беше запознат и което го направи добре известен. Азиатските анализатори твърдят, че той е създал много приятели и партньори в китайското ръководство, където към него са се отнесли много благосклонно, но непосредственият му началник Обама, напротив, е бил недолюбван и уж не е бил възприеман насериозно. Преизбирането на Тръмп означава за КНР възобновяване на търговските войни и нови искания от Вашингтон за митнически отстъпки. САЩ ще продължат да поставят прът в колелата на локомотивите на китайската икономика като Huawei и бързо развиващите се марки като TikTok, постоянно ще затварят вратите за китайски учени, студенти и бизнесмени и допълнително ще инвестират в сепаратистки движения в Китай, било то Хонконг или Уйгуристан. Общата цена на тези проблеми за Китай може да достигне десетки милиарди, а може би и трилиони долари изпуснати ползи и директно засяга националната му сигурност. Но в случай, че Байдън бъде избран, остротата на част от конфликтите ще се притъпи, а търговското противопоставяне може да спре изцяло. За Русия огледалните рискове не са толкова очевидни, но все пак съществуват. Не може да се каже, че Тръмп е толкова изгоден за нея като президент: дори и да е искал някога да намери общ език с Москва, нито една от надеждите, свързани с него, не се сбъдна - напротив, нивото на отношенията между Руската федерация и САЩ пробива поредно дъно всеки месец. Но идването на власт на Байдън (по-точно на онези, които ще ръководят страната от негово име) ще направи вендетата на демократите срещу Москва вече не партийна, а общонационална. Тези хора обещават да „държат Русия отговорна“, „да търсят справедливост за нея“, „да я накарат да плати“ - и това е един от редките случаи, когато трябва да им се вярва. Демократите се убедиха, че именно Москва стои зад срамното и болезнено поражение на изборите през 2016 г. - и ще отмъстят за това, обяснявайки на избирателите, че се борят с най-опасната заплаха за Америка, като цяло. И най-болезненият въпрос в този контекст - украинският - остава за много демократи и за самия Байдън във всеки смисъл на думата: финансовите им интереси са в Киев и именно там се пазят мръсните им тайни. Санкции, провокации, лов за хора – темпото на всичко това ще се увеличи и само дяволът знае до какво в крайна сметка може да доведе. Казано по-просто, „наистина се нуждаем“ Байдън да не стане президент. Но китайците също „наистина се нуждаят“, така че не можем да разчитаме на разбиране от източния стратегически партньор. Между другото, това обстоятелство косвено диктува Москва и Пекин да бъдат оправдани по подозрението в покушение срещу американската демокрация. Опитите им да играят заедно или поотделно в американското противопоставяне биха поставили под удар техните „стратегически отношения“. Можете да гледате. Не можете да докосвате с ръце. Превод и редакция: Иван Христов\n4 Септември 2020 | 13:08 | Агенция "Фокус"\nAFP: Байдън ще се срещне със семейство на чернокож мъж, застрелян от полицията в Кеноша\nВашингтон. Кандидатът за президент на САЩ от Демократическата партия Джо Байдън ще се срещне с роднини на Джейкъб Блейк, афроамериканецът, прострелян в гърба от полицай, предава AFP, като припомня, че инцидентът предизвика бурни протести в страната. Служител на кампанията на Байдън потвърди, че срещата ще се състои по време на пътуването на бившия вицепрезидент до Кеноша, Уисконсин, но не представи допълнителни подробности. Байдън предизвиква президента Доналд Тръмп на изборите през ноември и посещава Кеноша два дни, след като неговият съперник бе на в града за среща с представители на полицията, отбелязва агенцията. Превод и редакция: Иван Христов\n3 Септември 2020 | 08:56 | Агенция "Фокус"\nWashington Examiner:Одобрението за Тръмп нараства след Републиканската конвенция и напредването на президентската надпревара\nВашингтон. Близо 50% от избирателите одобряват работата, която върши президентът Тръмп, според ново проучване съобщава вестник Washington Examiner. Оценката за одобрението на президента е 49%, като 47% от гласоподавателите не одобряват представянето на президента, сочи анкета на Emerson Polling. Популярността му е най-висока сред избирателите между 30 -49 години. Скокът в одобрението на Тръмп идва през юли, когато 45% от гласоподавателите одобряват представянето му. Одобрението му сред по-възрастните гласоподаватели е спаднало с 9 пункта от февруари от 50 % на 41% през август. "Републиканската конвенция даде на Тръмп най-положителната седмица на отразяване на новини, на което вероятно се дължи неговото нарастване в анкетата този месец и увеличаване на одобрението за работата му", каза директорът на Emerson College Polling, Спенсър Кимбъл. Обобщението на рейтингите на Тръмп за одобрение през август от RealClearPolitics, показват, че одобрението на президента е 44,4%, а неодобрението е 58,3%. Докато одобрението на президента скочи през март по-време на най-ранните части на пандемията от коронавирус, неодобрението на избирателите по отношение на COVID-19 беше отразено в социологическите проучвания, като по-малко гласоподаватели одобриха представянето му през юни. Анкетата предлага и положителни новини за кампанията за преизбиране на Тръмп. Президентът вече е в рамките на допустимата грешка, изоставайки от Джо Байдън с 2 точки. В анкета през юли президентът изоставаше с 4 точки от бившия вицепрезидент. Тръмп обаче отстъпва на Байдън с 8 точки сред независимите, демографския показател, който президентът спечели през 2016 г. с 4 процентни пункта. Проучване на The Hill / HarrisX наскоро установи, че чернокожите избиратели се радват на посланието на президента. Двадесет и четири процента от чернокожите избиратели одобряват работата, която върши Тръмп, което е ръст от 9 процентни пункта.\n2 Септември 2020 | 12:48 | Агенция "Фокус"\nCNN:Над 80 Нобелови лауреати подкрепят Байдън в президентската надпревара на САЩ\nНю Йорк. Повече от 80 американски учени, нобелови лауреати по физика, химия и физиология или медицина, подкрепиха кандидатурата на демократа Джо Байдън в президентската надпревара в САЩ. Това се посочва в писмо, публикувано в сряда от представители на научната общност,съобщава телевизия СNN. „Нашите лидери трябва да разберат повече от всякога стойността на науката при формулирането на публична политика’’ се казва в писмото. „ По време на дългогодишната си служба на народа Джо Байдън постоянно демонстрира желание да слуша експертите, да разбира значението на международното сътрудничество в областта на научноизследователската и развойна дейност, както и да показва уважение към приноса на имигрантите в интелектуалния живот на страната". CNN посочва, че инициатор на подобно писмо в подкрепа на Байдън е физикът и член на Камарата на представителите на САЩ (от щата Илинойс) демократът Бил Фостър. Апелът е подписан по-специално от бившия директор на Националния онкологичен институт Халорд Вармус, който получи Нобелова награда за физиология и медицина през 1989 г. за „откриването на клетъчната природа на ретровирусните онкогени“, и от професора биохимик в Станфордския университет Роджър Корнберг, който бе удостоен с наградата за научни изследвания през 2006 г. механизъм на копиране на генетична информация от клетките. Освен това физикът Бари Бариш, който бе удостоен с Нобелова награда през 2017 г. за експериментална регистрация на гравитационни вълни, и лауреати от 2009 г. Елизабет Блекбърн и Карол Грейдър, които откриха „механизмите за защита на хромозомите от теломери и теломераза“, поставиха подписите си под текста. Президентските избори в САЩ ще се проведат на 3 ноември. Съперник на Байдън ще бъде настоящият държавен глава, републиканецът Доналд Тръмп.\n2 Септември 2020 | 12:10 | Агенция "Фокус"\nТАСС: Безредиците в САЩ могат да спрат при използването на сила, смята Доналд Тръмп\nВашингтон. Насилието, което се случва в управляваните от Демократичната партия градове в САЩ може да се спре с използването на сила, това заяви американският президент Доналд Тръмп от своя профил в социалната мрежа Twitter, предава ТАСС. „Единственият начин да се спре насилието в градовете с високи нива на престъпност, управлявани от демократите – това е силата“, написа държавният глава. Американският президент за пореден път разкритикува кмета на Портланд Тед Уилър, наричайки го „безумен, леворадикален, бездействащ демократ, който просто наблюдава смъртта и разрушението на своя град“. „Жителите на Портланд, както и всички други градове в нашата велика страна, заслужават законност. Леворадикалните бездействащи демократи, които управляват Портланд, не могат да направят това“, се казва в съобщението на Тръмп. Масовите протести и безредици в САЩ започнаха след смъртта на афроамериканеца Джордж Флойд, убит след съпротива за арест в Минеаполис, Минесота. Вследствие отговорните за смъртта му бяха уволнени. В редица градове, включително Вашингтон и Ню Йорк бе въведен вечерен час. Най-мащабните акции се проведоха в Портланд. Полицията в града информира, че по време на съботните протести е загинал един човек. Според местни медии през нощта в неделя е имало сблъсъци между демонстранти, подкрепящи движението Black Lives Matter (Черните животи са значими) и привърженици на президента Тръмп. 10 души са били задържани. Превод и редакция: Цанко Цолов\n31 Август 2020 | 09:06 | Агенция "Фокус"\nТАСС: Един човек е загинал по време на продължаващите протести в Портланд\nПортланд. Най-малко един човек е загинал при сблъсъци между протестиращи в подкрепа на движението „Животът на черните има значение“ и поддръжници на американския президент Доналд Тръмп на 29 август в Портланд, Орегон, съобщават американските медии, цитирани от TACC "Полицейските служители в Портланд чуха изстрели <...>. Те реагираха незабавно и намериха пострадал с огнестрелна рана в гърдите. Лекарите, дошли на местопроизшествието установиха, че раненият е починал", цитират се части от изявлението на полицейското управление в града. По-рано в събота правоохранителните органи в Портланд съобщиха за ареста на 19 протестиращи, след запалването на сградата на полицейската асоциация в града. Както се посочва в прессъобщението, протестиращите са подпалили сградата през нощта на 28 срещу 29 август и са започнали да хвърлят различни предмети по служителите на реда, включително камъни. Няколко полицаи са били ранени. Превод и редакция: Юлиян Марков\n30 Август 2020 | 09:21 | Агенция "Фокус"\nWashington Examiner: Конвенциите и анархията по улиците отварят пътя на Тръмп към победата\nВашингтон. След провеждането на двете национални партийни конвенции в САЩ, избирателите в страната трябва да се приготвят за дълга кампания с остри лозунги. Въпреки конвенционалната мъдрост, мисля, че президентът Тръмп има надмощие над Джо Байдън, но плоската конвенционна реч даде на Тръмп по-малко предимство, отколкото би могъл да има, пише коментаторът Хюго Хилиър на страниците на консервативното издание Washington Examiner в статия, предадена без редакторска намеса. Републиканската конвенция, макар и понякога хаотична, през трите нощи до голяма степен успя прекрасно да направи философията на партията да изглежда по-привлекателна и, което е по-важно, да преработи образа на Тръмп в една по-съпричастна, дисциплинирана и дори любезна фигура. Ако Тръмп беше дал добре изработена, фокусирана, силно тематична, 20-минутна реч, той можеше да излезе с по-голям импулс. Вместо това той направи разтърсващ, клиширан 71-минутен нискоенергиен снуузър. Това не беше катастрофа, но беше глупост. Независимо от това, Тръмп има предимство, въпреки цялото му поведение, което го направи крайно несимпатичен, дори отблъскващ за необичайно голям брой избиратели. Предимството му е, че е благословен с противници, които са толкова здраво закачени за крайно-лявата си „база“, че продължават да насърчават „протестите“, дори когато улиците на големите градове са в пламъци от седмици. Пръскащи омраза бандити тормозят невинни жители, докато нивото на престъпност се покачва в градове, които не желаят подкрепят полицията си, но демократичните активисти са толкова обвързани с тяхната мантра „Америка по своята същност е расистка“, че не могат да видят как обикновените хора се отдръпват от анархията. Междувременно кандидатът за президент на Демократическата партия не иска да излезе от мазето си, а кандидатът за вицепрезидент е един от най-малко привлекателните претенденти, които можете да си представите. Демократите са в беда и от това, че обществото счита, че те обвиняват за щяло и нещяло Тръмп във връзка с коронавируса, като от приказките им личи, че винят Тръмп за всяка свързана с коронавируса смърт и всяко загубено работно място по време на пандемията. Демократите обвиняват Тръмп, че не е действал по-решително за спирането на икономиката, но и за резултатите от икономическото блокиране, за което самите те настояваха. Сега Байдън заплашва с поредно блокиране, плюс по-високите данъци, плюс „задължително носене на маска на национално ниво“, което няма да им помогне най-вече в предимно селските спорни щати, като Айова, Уисконсин, Минесота или Ню Мексико. Повечето избиратели, независимо дали с право или без, смятат, че Тръмп, въпреки недостатъците си, е създал несравним икономически успех и може да го направи отново, след като вирусът приключи. Може да не го харесват, но смятат, че собствените им финансови перспективи са далеч по-добри с него начело, отколкото с Байдън и Харис. Всяка анкета, която съм виждал, показва, че повече от гласоподавателите на Тръмп са ентусиазирани от избирателите на Байдън и че повече от гласоподавателите на Тръмп са вдъхновени от него, докато много по-голяма част от избирателите на Байдън са по-малко про-Байдън, отколкото анти-Тръмп. Такива пропуски в ентусиазма причиняват пропуски в избирателната активност и те ще работят в полза на Тръмп. Не само това, но аз видях данни от проучвания в продължение на месеци, които, разчетени разумно, показват, че Тръмп ще се справи по-добре както при афроамериканците, така и при испаноезичните избиратели, отколкото предишния път, като по този начин ще компенсира някои от загубите в предградията, причинени от собствената кресливост и спорни твърдения на Тръмп. Разделителната фигура на Тръмп и другите му недостатъци го правят до голяма степен победим от демократите. Въпреки това общественият интерес за безопасност на улиците и икономически растеж и широкоразпространеното схващане, че на демократите не може да се вярва и по двата пункта, трябва да дадат на Тръмп леко предимство с наближаването на деня на изборите. Превод и редакция: Иван Христов\n29 Август 2020 | 17:24 | Агенция "Фокус"\nТАСС: Заради пътуванията на Тръмп - расте броят на заразените с коронавирус служители на американските тайни служби\nВашингтон. Пътуванията на държавния глава на САЩ Доналд Тръмп и вицепрезидента Майкъл Пенс из страната в условията на пандемия от коронавирус, включително до различни предизборни събития, са довели до увеличаване на случаите на заразяване с COVID-19 сред служителите на тайните служби, които гарантира сигурността на висшите служители, твърди водещото издание The Washington Post. Изданието, позовавайки се на анонимни източници, съобщава, че през последните два месеца десетки служители на отдела, охраняващ Пенс по време на пътувания, или са се разболели, или са били под карантина, защото са влезли в контакт с болни. Вестникът посочва като пример и пътуването на Тръмп до Флорида, по време на което петима служители трябвало спешно да бъдат заменени, тъй като единият от тях е дал положителен тест за коронавирус, а останалите са влезли в контакт с него. Изданието отбелязва редица подобни случаи. Медията цитира вътрешната кореспонденция на отдела, от която става ясно, че броят на откритите случаи на инфекция сред служителите нараства. Въпреки че самият отдел обяснява цифрите с увеличаване на броя на извършените тестове, интервюирани от The Washington Post експерти отдават данните на факта, че Тръмп продължава да провежда масови събития, въпреки препоръките на лекарите за ограничаване на струпването на хора в условията на пандемия. Самата секретна служба отказа да посочи конкретен брой на заразените. Служители на ведомството заявяват в отговор на въпрос от вестника, че се спазват всички необходими санитарни стандарти. На свой ред заместник-прессекретарят на Белия дом Джъд Дир подчертава, че президентът „приема много сериозно здравето и безопасността на всеки, който пътува с него". По-рано властите на един от окръзите в щата Северна Каролина, където се проведе националната конвенция на Републиканската партия, информираха, че най-малко четирима членове на партията са се заразили с новия коронавирус. Конвенцията на РП се проведе в периода 24-27 август. Първата част се се състоя в град Шарлот, след това събитията бяха пренесени главно във Вашингтон. На конвенцията Тръмп официално се съгласи да се кандидатира отново за най-висшия държавен пост в страната. Речта му в Белия дом, на която бяха поканени около 1,5 хиляди души, продължи приблизително 70 минути. Това беше една от най-продължителните речи в американската история от кандидат за президент на САЩ, отбелязва изданието. Превод и редакция: Иван Христов\n29 Август 2020 | 09:39 | Агенция "Фокус"\nООН: Стрелбата срещу Блейк е напомняне, че трябва да се ликвидират връзките между полицията и расизма в САЩ\nЖенева. Разстрелът на афроамериканец Джейкъб Блейк от органите на реда в САЩ беше болезнено напомняне за необходимостта от премахване на връзката между полицията и расизма, заяви говорител на Организацията на обединените нации в петък, цитиран от AFP. „Този наистина трагичен епизод потвърждава необходимостта от спешни действия за премахване на връзките между структурния расизъм и полицейската политика“, заяви на брифинг Рупърт Ковил, говорител на Върховния комисар на ООН за правата на човека. Превод и редакция: Иван Христов\n28 Август 2020 | 13:28 | Агенция "Фокус"\nЛидерът на мнозинството в Сената на САЩ: Демократите ще ограничат възможността на американците да ядат колкото поискат хамбургери\nВашингтон. Лидерът на републиканското мнозинство в Сената на САЩ Мич Макконъл предупреди американците срещу възможно прекомерно държавно регулиране, което, според него, в случай на победа на предстоящите избори ще въведат представителите на Демократическата партия. Както заяви той в четвъртък на Националния конгрес на Републиканската партия, противниците на президента Доналд Тръмп ще ограничат дори количеството хамбургери, които могат да изядат американците, предава ТАСС. „Днешната Демократическа партия не иска да подобрява живота на американската средна класа. Те предпочитат всички ние <...> да мълчим и да им позволим да решават, как да живеем“, каза той. „Те искат да ви диктуват какви коли можете да карате, какви източници на информация са достоверни, дори колко хамбургери можете да изядете“, добави Макконъл с усмивка. „Те искат да лишат полицията от финансиране и да ви отнемат правата по второто изменение (към Конституцията на САЩ, което гарантира правото на придобиване и носене на огнестрелно оръжие ). Те искат да направят безплатни лекарствата за нелегални имигранти“, продължи сенаторът. „Те искат <...> да направят „блатото“ - Вашингтон - 51-ият щат на САЩ“, добави той. Американската столица, разположена в низина, често се нарича „блато“, а призивите за „източване“ се превърнаха в крилата фраза в политическия лексикон на САЩ, използвана в критиката към федералните власти. Самият Тръмп многократно е декларирал намерението си да „източи блатото“ на вашингтонската бюрокрация, като заяви, че държавният апарат на САЩ често действа в противоречие с интересите на по-голямата част от населението на страната, както и волята на избирателите. „Тези избори ще имат огромно значение за американската средна класа. Президентът Тръмп знае, че му се падна първото поколение американци, които не могат да обещаят на децата си, че ще живеят по-добре от тях самите. Президентът Тръмп направи задача на тази администрация да промени това“, каза лидерът на мнозинството в Сената. Президентът на Абсолютния боен шампионат (UFC) Дана Уайт, говорейки на конвенцията, заяви, че „Тръмп може да е единственият президент в наше време, който всъщност е направил всичко, което е обещал да направи по време на кампанията си“. „Никой не може да свърши по-добра работа от този човек“, добави Уайт, дългогодишен поддръжник и близък приятел на стопанина на Белия дом. Според него настоящият американски лидер има „неудържима енергия“. Според ръководителя на шампионата президентът се бори адекватно с разпространението на новия коронавирус в страната. Уайт също се обяви срещу предложението на редица прогресивни демократи за намаляване на финансирането на полицията. Преди това Уайт заяви, че не му пука дали UFC губи фенове заради подкрепата му за Тръмп, с когото се познават от близо 20 години. Уайт подкрепи Тръмп по време на конвенцията за изборите на GOP през 2016 г. и след това понякога придружаваше американския лидер при пътувания из страната. Съединените щати имат нужда от президент, който да отстоява техните интереси, а не да коленичи като кандидата за демократичен президент Джо Байдън, заяви сенаторът Том Котън, републиканец от Арканзас, който също говори на Националния конгрес на републиканците. „Нуждаем се от президент, който ще отстоява Америка, а не такъв, който коленичи. <...> Слабостта е провокативна. Джо Байдън няма да отстоява Америка, но Доналд Тръмп ще“, сигурен е Котън. В началото на юли Байдън прояви солидарност с черните протестиращи и коленичи в Скрантън, Пенсилвания. Превод и редакция: Иван Христов\n28 Август 2020 | 09:45 | Агенция "Фокус"


Черна вдовица - г-н Хубави семена на най-ниските цени онлайн! - Популярни семена\nГ-н Ница Семена > Черна вдовица\nА най-скандалния щам, че от 1994 е носител на редица награди, включително на високо Cannabis Cup Times в 1995. Тя е придобила вярно признание.\nА най-скандалния щам, че от 1994 е носител на редица награди, включително на високо Cannabis Cup Times в 1995, и е придобил признание от повечето краища на земното кълбо - с право. Тя е с родословие от родители, която съчетава бразилски Sativa с Южна хибрид индианец. По принцип, това е оригиналните родителите на White Widow променя цвета си като компания. Закрито 10 седмици на цъфтежа ще е необходимо за реализиране на огромния производствен смола. В северното полукълбо се очаква реколта около септември / октомври, след като се засаждат най-късно юни. Въпреки това, има вероятност дъжд може да намали очаквания добив. Силно се препоръчва щам за аматьорски животновъдите - мъжкият е за предпочитане.\nHeritage: Черната вдовица\nСемейството на породата: бразилски Sativa х South Indian Indica\nПредпочитана среда: Bio и Hydro, открито и закрито / на парникови\nОчакван добив: закрито 350 / 450g / m2, G / ч и външен 300 / 400 г / растение\nПериод на цъфтене: Закрит цъфтежа време се очаква около 8-10 седмица. Harvest дата в северното полукълбо трябва да е до края на септември до началото на октомври и в южното полукълбо края на март до април.\nПрепоръки: За неопитен производител на най-напредналите производител ... но всичко това е в избора си.\nСпециални указания: Многобройни производители по целия свят, които знаят как да расте ще има на един или друг момент трябваше това растение за развитие на техния списък. Растението е силен и добре ароматизирани не говорим, че студове през последните седмици на цъфтежа цикъл. Силно препоръчително\nBlack Widow е фантастичен щам на канабис от г-н Nice Seeds, който в момента се предлага само в редовна опция за семена на канабис. Black Widow се нарежда сред най-популярните семена на канабис в нашия магазин! Това висококачествено семе от канабис се произвежда от г-н Nice Seeds и е едно от огромния брой популярни семена на канабис, които можете да закупите като опция за селекция и смесване на единични семена на канабис тази October в популярни семена! Черната вдовица има 12 / 12 фотопериод на цъфтеж и периодът на Indica / Sativa най-добре може да бъде описан като 50% Indica / 50% Sativa. Правилната среда за този щам е посочена от селекционера като вътрешна, външна, оранжерийна среда. Черната вдовица е семена от супер якост на канабис и по принцип този щам се смята за среден добив. Г-н Nice Seeds не са изброили височина на закрито за този щам и въпреки че винаги има много различни влияния в определен щам канабис, категориите семена, които са повлияли на Черната вдовица са: хибрид; азиатско-централен; южноамерикански; лекарствени щамове; Бели щамове. Г-н Nice Seeds разполага с голям набор от други семена, които се предлагат за закупуване на Popular Seeds this October, Черната вдовица е белязана като средна (от 56 до 90 дни) цъфтеж на закрито и има оптимално време за реколтата на открито от края на септември; началото на октомври. Едно от най-забележителните неща за Черната вдовица от г-н Nice Seeds е нейната прекрасна миризма и вкус, които най-добре могат да бъдат описани като Piney; Skunky; Пикантен в аромата и миризмата си!\nПоръчах 21 на декември 2017. Избрах най-скъпите от гледна точка на транспорта и сигурността ...\nLast Updated: Thursday, 29 October 2020 01:27\nУточнете търсенето в Г-н Ница Семена\nПредлага се като едно семе (46)\n12 / 12 излагане на светлина (46)\n50% Indica / 50% Sativa (18)\nЗелена къща (32)\nАзия централен (43)\nАзия Югоизточна (20)\nЦентрална Америка и Карибите (35)\nHaze Щамове (4)\nлекарствени Щамове (17)\nБелите Щамове (3)\nMedium (56 да 90 дни) (37)\nДо края на септември (12)\nВ началото на месец октомври (19)\nБлизък на месец ноември (4)\nВ края на ноември (2)\nВ началото на месец декември (2)\nСредата на месец декември (2)\nВ края на декември (1)\nОбщо продукти: 46


Още 20 елена лопатари се заселиха в района на Маджарово\n9 януари 2019 9 януари 2019 hard admin 0 Comment\nОт началото на седмицата в района на Натура зона Маджарово се заселиха още 20 елена лопатари. Те се присъединяват към група от над 50 животни, които бяха освободени преди повече от година.\nС тази сравнително голяма група се постави началото на усилията на екипа на „По-диви Родопи“ за възстановяване на вида в района на Маджарово и язовир Ивайловград, откъдето той е изчезнал преди повече от хилядолетие. Фондацията работи в сътрудничество с местни ловни сдружения и СЛРБ oт години за възстановяване на елена лопатар и благородния елен в Източните Родопи.\nВръщането на лопатарите дава шанс, както за възстановяване на дивата природа, така и за превръщането на Родопите в желана туристическа дестинация в България. „Надяваме се туристите да могат да се насладят освен на полета на белоглавите лешояди, които са емблематични в района, така и на гледката на тези прекрасни животни каквито са лопатарите„, коментира Стефан Аврамов, експерт от фондация „По-диви Родопи“.\nПрез последните няколко години в района на Източните Родопи са освободени над 170 животни. Възстановяването на популацията от елени лопатари и благородни елени се осъществява в рамките на проекта „Опазване на черните и белоглавите лешояди в Родопите“, разработен от Rewilding Europe, в партньорство с Фондация „По-диви Родопи“, Българското дружество за защита на птиците. Проектът е финансиран по програмата LIFE на ЕК.\n← Д-р Марин Мухтаров: Ако сте яли заразено месо, тичайте при личния лекар\nЦърковен календар за 2019 година →